సిలికాన్‌ వ్యాలీలో 'టీ-హబ్‌' కేంద్రం
- పెట్టుబడులకు తెలంగాణ చాలా అనుకూలం
- ఐటీ, తయారీ రంగాల్లో అపార అవకాశాలు
- ప్రభుత్వాలు తాత్కాలికం, విధానాలే శాశ్వతం: అమెరికాలో రాష్ట్ర ఐటీ మంత్రి కేటీఆర్‌
నవతెలంగాణ, వాణిజ్య విభాగం: ప్రపంచ 'ఇన్‌ఫర్మేషన్‌ టెక్నాలజీ' (ఐటీ) రంగానికి ఆయువుపట్టైన సిలికాన్‌ వ్యాలీలో రాష్ట్ర ఐటీ శాఖ మంత్రి కె.తారకరామారావు బుధవారం పర్యటించారు. ఈ సందర్భంగా ఆయన మాట్లాడుతూ తెలంగాణ ప్రభుత్వ ప్రతిష్ఠాత్మకంగా ఏర్పాటు చేసిన 'టీ-హబ్‌ విస్తరణ కేంద్రాన్ని' సిలికాన్‌ వ్యాలీలో ఏర్పాటు చేసే యోచనలో ఉన్నట్లుగా తెలిపారు. దీనికి 'టీఐఈ' తో పాటుగా సిలికాన్‌ వ్యాలీలోని పెట్టుబడిదారులూ సహకరించాలని కోరారు. 'టె'ౖ ఆధ్వర్యంలో సాంటక్లారా కన్వెన్షన్‌ సెంటర్‌లో ఏర్పాటు చేసిన సమావేశంలో ఐటీి, పరిశ్రమల శాఖ మంత్రి కె. తారకరామారావు ప్రసగింస్తూ రాష్ట్రంలో పెట్టుబడులు, పరిశ్రమలు, ఆవిష్కరణలు, తెలంగాణ ప్రభుత్వ ప్రణాళికలు, విధానాలపై ప్రసంగించారు. ఈ సమావేశానికి వ్యాలీలోని పలు ప్రముఖ కంపెనీల ప్రతినిధులు, పెట్టుబడిదారులు హాజరయ్యారు. ఈ సందర్భంగా కొత్త రాష్ట్రం తెలంగాణను ప్రపంచానికి పరిచయం చేసే తమ ప్రయత్నం విజయవంతంగా కొనసాగుతోందని కేటీఆర్‌ అన్నారు. అత్యుత్తమ విధానాలు, వినూత్నమైన ఆలోచనలతో అనతికాలంలోనే ప్రగతి పథంలో దూసుకెళుతున్న తమ ప్రభుత్వ పనితీరుకు దేశ వ్యాప్తంగా ప్రశంసలు దక్కుతున్నాయని మంత్రి వివరించారు. ప్రభుత్వాలు తాత్కాలికం, విధానాలు శాశ్వతమన్నదే తమ నమ్మకమన్న కేటీఆర్‌ అన్నారు. 'వ్యాపారం చేయడం సులభం' అనే దానికి తెలంగాణ ప్రభుత్వానికి అత్యుత్తమ స్థానం ఉందన్నారు. దీనికి తెలంగాణలో పెట్టుబడి పెట్టేందుకు పోటి పడుతున్న సంస్థలే ఇందుకు సాక్ష్యామని మంత్రి తెలిపారు. తెలంగాణలో భారీస్థాయిలో ఐటీ అక్షరాస్యత పెంపు కార్యక్రమాన్ని చేపట్టనున్నట్లుగా మంత్రి వివరించారు. ఇందుకోసం ఐటీ సంస్థల సహకారం తీసుకోన్నుట్లు తెలిపారు. పాలనలో విస్తృతంగా ఐటీని ప్రవేశపెట్టనున్నట్లుగా వివరించారు.
సిలికాన్‌ వ్యాలీ ఒక అద్భుతం..
సిలికాన్‌ వ్యాలీ లాంటి టెక్‌ ప్రపంచంలో వస్తున్న ఆవిష్కరణలు యువతకు స్పూర్తిని ఇస్తున్నాయని ఇదే అద్భుత ప్రాంతమని కేటీఆర్‌ అన్నారు. వ్యాలీ భారతదేశ యువతను కూడా తమ ఆలోచనలను ఆవిష్కరణల వైపు తీసుకెళుతుందన్నారు.సిలికాన్‌ వ్యాలీ సక్సెస్‌కు ఇక్కడి అనుకూల వాతావరణం (ఈకో సిస్టమ్‌) ప్రధాన కారణమని, దానికి అనుగుణంగానే హైదరాబాద్‌లో టీ హబ్‌ను ఏర్పాటు చేశామన్నారు. దేశంలోనే అతిపెద్ద ఇంక్యూబేటర్‌ అయిన టీ-హబ్‌ అని అన్నారు. సాప్ట్‌వేర్‌తో పాటు మ్యానుఫాక్ఛరింగ్‌ రంగంలోనూ భారత్‌లో అపార అవకాశాలున్నయని, వాటిని అందిపుచ్చుకోవాలని మంత్రి పిలుపునిచ్చారు.
మీ స్నేహితులకు రికమెండ్ చెయ్యండి